Diari Oficial de la Generalitat Valenciana


Sumari del DOGV 5399, del 30-11-2006 (2006/13034)

RESOLUCIÓ de 9 de novembre de 2006, del conseller de Justícia, Interior i Administracions Públiques, per la qual es resol inscriure al Registre de Fundacions de la Comunitat Valenciana els tràmits de liquidació de la Fundación para el Fomento de Inciativas Empresariales.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5399

Data del DOGV
:   30-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13746


Data del document
:   09-11-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació

RESOLUCIÓ de 9 de novembre de 2006, del conseller de Justícia, Interior i Administracions Públiques, per la qual es resol inscriure al Registre de Fundacions de la Comunitat Valenciana els tràmits de liquidació de la Fundación para el Fomento de Inciativas Empresariales. [2006/13438]  
Vist l'expedient instruït per a la liquidació de la Fundación para el Fomento de Iniciativas Empresariales, resulten els següents,  
FETS  
PRIMER. En data 23 de setembre de 2005, el Jutjat de Primera Instància número 21 de València, va dictar sentència d'extinció de la Fundación para el Fomento de Iniciativas Empresariales, per impossibilitat de compliment del fi fundacional, per la qual cosa s'estimava la sol·licitud d'extinció instada per la Generalitat.  
SEGON. Que mitjançant un escrit, de data 3 d'octubre de 2006, del director general de l'Advocacia General de la Generalitat, es va remetre al Servei d'Entitats Jurídiques la Sentència, de 23 de setembre de 2005, dictada en el judici ordinari 69/2005, pel Jutjat de Primera Instància número 21 de València, per la qual s'estima la demanda interposada per la Generalitat contra el Patronat de la Fundación para el Fomento de Iniciativas Empresariales, i declarava la seua extinció per la impossibilitat de realització dels seus fins fundacionals.  
TERCER. Que de les dades que hi ha al Registre de Fundacions, la dotació de la Fundació estava formada per 1.000.000 de pessetes, dins del procediment de liquidació de la Fundación para el Fomento de Iniciativas Empresariaels, per la qual cosa es va sol·licitar a l'entitat Bankpyme, mitjançant escrits d'aquest Servei d'Entitats Jurídiques, de data 26 de febrer i 23 de març de 2004, que informara si l'esmentada Fundació tenia algun depòsit en efectiu, o qualsevol altre.  
QUART. Per escrit de data 12 de març de 2004, l'entitat BANKPYME va adjuntar extracte del moviment referent al compte núm. 8103-1742-08-4945618591, titular la Fundación para el Fomento de Iniciativas Empresariales amb el saldo, a data 11 de març de 2004, de 0,00 euros. Realitzats els esmentats esbrinaments per a la liquidació, no hi ha constància al Registre de Fundacions de l'existència de cap altres béns o drets que puguen ser liquidats.  
FONAMENTS DE DRET  
I. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
II. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.  
III. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableixen que l'extinció de la Fundació determinarà l'obertura del procediment de liquidació, que realitzarà el Patronat de la Fundació sota el control del Protectorat.  
IV. Declarada l'extinció de la Fundació per la impossibilitat de realització del fi fundacional, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut dut a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.  
V. L'article 47. m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableix l'obligació de la inscripció al Registre de Fundacions de la Comunitat Valenciana, de l'extinció i liquidació de les fundacions.  
Vistos els preceptes legals esmentats i la resta de generals de pertinent aplicació, resolc  
Únic  
Inscriure els tràmits de liquidació de la Fundación para el Fomento de Iniciativas Empresariales al Registre de Fundacions de la Comunitat Valenciana, i en aquesta no hi ha béns, ni drets resultants de l'esmentada liquidació.  
Publiqueu la present Resolució, que és definitiva en via administrativa, i en contra podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que estime procedent.  
València, 9 de novembre de 2006.. El conseller de Justícia, Interior i Administracions Públiques: Miguel I. Peralta Viñes.